**Παιδεία**

**Το σημερινό σχολείο των εξετάσεων**

**Γνωσιοκεντρικός** χαρακτήρας του σημερινού σχολείου

* επικράτηση ενός **μηχανικού μοντέλου** μάθησης που βασίζεται στη **στείρα απομνημόνευση** όσο το δυνατόν περισσότερων γνώσεων
* έμφαση στην **ποσότητα** και όχι στην **επεξεργασία** και την **αξιολόγηση** των παρεχόμενων πληροφοριών
* αποθάρρυνση της **κριτικής σκέψης** και της δημιουργικότητας

**Εξετασιοκεντρικός** προσανατολισμός του σχολείου:

* **χρησιμοθηρικός** χαρακτήρας του σχολείου
* πίεση για κάλυψη της **εξεταστέας ύλης** μέσα σε **ασφυκτικά** χρονικά πλαίσια
* ελαχιστοποίηση του **ελεύθερου χρόνου** του εφήβου
* **βαθμοθηρία**
* αδυναμία του σχολείου να λειτουργήσει ως χώρος **ουσιαστικής κοινωνικοποίησης**, να δώσει **διέξοδο** στη δημιουργικότητά των εφήβων, να τους βοηθήσει να ανακαλύψουν τις **ιδιαίτερες δεξιότητές** τους, να τους προετοιμάσει για την **πραγματική ζωή**

**Δομικές ανεπάρκειες** και **λειτουργικές αδυναμίες** της εκπαίδευσης:

* ελλείψεις αναγκαίων μέσων, προσωπικού, υποδομών (γενικότερα εικόνα **υποβάθμισης**)
* παραμέληση σημαντικών τομέων όπως η **καλλιτεχνική παιδεία, η αθλητική αγωγή, η αξιοποίηση των νέων τεχνολογιών**
* **πολυπληθή σχολικά συγκροτήματα**, ανωνυμία, απουσία ελέγχου, εκδήλωση **παραβατικών συμπεριφορών**
* ανεπαρκής **επαγγελματικός προσανατολισμός**, υποβάθμιση της **τεχνικής εκπαίδευσης**, συνωστισμός των νέων στην πανεπιστημιακή εκπαίδευση (δημιουργία άνεργων πτυχιούχων)

**Το όραμα για το σχολείο του μέλλοντος**

* Υιοθέτηση **βιωματικών** και **δημιουργικών** τρόπων μάθησης:
* σύνδεση των **διδασκόμενων αντικειμένων** με **δημιουργικές δραστηριότητες**
* αξιοποίηση των **νέων τεχνολογιών** ως μέσων πρόσβασης σε απεριόριστο όγκο πληροφοριών και γνώσεων από όλο το φάσμα της ανθρώπινης δημιουργίας που αποτελούν **ερεθίσματα**
* **διαθεματικότητα**, δηλ. πολύπλευρη διερεύνηση ενός θέματος με τον συνδυασμό διαφορετικών γνωστικών αντικειμένων

Αλλαγή του ρόλου του εκπαιδευτικού:

* **επαναπροσδιόρισμος** του ρόλου του εκπαιδευτικού
* απομάκρυνση από το μοντέλο του **παραδοσιακού δασκάλου** (δεν είναι πλέον **αυθεντία** και μοναδική πηγή γνώσης)
* μετάβαση στον ρόλο του **καταλύτη** και του **συντονιστή** στη διαδικασία κατάκτησης της γνώσης από τους μαθητές

- ειδικότερα, είναι ανάγκη ο εκπαιδευτικός:

* να στοχεύει στην ανάπτυξη της **δημιουργικότητας**
* να ενθαρρύνει τη συμμετοχή των μαθητών στον **διάλογο**
* να εμπνέει με την **προσωπικότητα** και το **ήθος** του

Ενίσχυση του **πλατύτερου παιδευτικού και κοινωνικοποιητικού ρόλου** του σχολείου:

* συχνότερη επικοινωνία και **συνεργασία γονέων και εκπαιδευτικών**
* συμμετοχή της **τοπικής κοινωνίας** στη στήριξη του σχολείου με στόχους την ενημέρωση, την πρόληψη και την επίλυση των προβλημάτων που αντιμετωπίζουν τα παιδιά στο σχολείο και το εξωσχολικό περιβάλλον
* ενίσχυση θεσμών **συμβουλευτικής παρέμβασης** σε θέματα που σχετίζονται με τον επαγγελματικό προσανατολισμό, την προαγωγή της ψυχικής υγείας, την πρόληψη και την αντιμετώπιση περιστατικών βίας ή ψυχολογικού εξαναγκασμού, εξαρτήσεων από ουσίες κ.ά.
* **επιμόρφωση των εκπαιδευτικών**, ώστε να είναι σε θέση να λειτουργούν ως παιδαγωγοί, δηλ. να μπορούν να στηρίζουν και να παρέχουν εξατομικευμένη βοήθεια στους μαθητές